Tiedote
Elokuu 2012

**Quorn-proteiinivalmisteet tarjoavat terveellisen aterian ilman lihaa**

**Maailmalla jo vuosikymmenten ajan saatavilla olleet Quorn-proteiinivalmisteet tulevat syyskuussa Suomeen. Lihattomat Quorn-proteiinivalmisteet sisältävät korkealaatuista proteiinia ja kuitua sekä vähän rasvaa. Quorn-tuotteista valmistuu vaivattomasti terveellistä ja herkullista ruokaa koko perheelle.**

Quorn-tuotteet ovat lihattomia ja soijattomia ja ne sisältävät korkealaatuista proteiinia ja kuitua sekä vähän rasvaa. Tuotteet sisältävät kaikkia välttämättömiä aminohappoja ja ne ovat kolesterolittomia. Quorn-proteiinivalmisteet ovat ihanteellinen proteiinin lähde kasvisyöjille ja niille, jotka haluavat syödä terveellisesti ja vähentää lihansyöntiä. Tuotteet sopivat myös painonhallintaan, sillä ne auttavat pitämään kylläisyyden tunnetta pidempään.

Quorn-proteiinivalmisteiden pääraaka-aine on valmistettu käymismenetelmällä luonnollisesti esiintyvästä sienikasvista (*Fusarium venenatum*). Tuotteiden ainutlaatuinen rakenne mukailee lihaa, jonka ansiosta siitä voi valmistaa herkullista arkiruokaa.

Quorn-tuotesarjassa on saatavilla viisi erilaista proteiinivalmistetta: **Quorn Rouhe**, **Quorn Kuutiot**, **Quorn Fileet**, **Quorn Nuggetit** ja **Quorn Pihvit**. Quorn-tuotteiden avulla voi valmistaa monipuolisia ja terveellisiä ruokia ilman lihaa. Aterioiden valmistusaika on lyhyt ja tuotteita voi käyttää suoraan pakastimesta, eikä sulatusta tarvita ennen ruoanvalmistusta. Tuotteet ovat kypsiä, mutta ne on kuumennettava aina ennen käyttöä.

Tuotteet ovat saatavilla syyskuusta lähtien K-ryhmän ruokakauppojen pakastealtaissa. Lisätietoja ja reseptivinkkejä osoitteessa [www.quorn.fi](http://www.quorn.fi) ja tuotekuvat osoitteessa [www.findus.fi](http://www.findus.fi)

Finduksen kuluttajapalvelu: puh. 0800 0 4020

**Lisätiedot tuotteista:**
Virve Haikonen, Brand Manager
Findus Finland Oy
puh. 0201 520 242
virve.haikonen@fi.findus.com

**Kuva- ja näytepyynnöt:**
Susanna Nipuli
Hill+Knowlton
puh. 040 775 5699
susanna.nipuli@hkstrategies.fi